Veslelva (Bærum)

Veslelva (også skrevet Vesleelva) er ei elv i Bærum kommune i Viken. Den er ei sideelv til Lomma og er hovedelva i Trehørningsvassdraget, som er en del av Sandviksvassdraget. Veslelva er 3,2 kilometer lang og har utspring fra Aurevann. Den munner ut i Lomma ved Åmot, 1,5 kilometer nord for Lommedalen skole. Trehørningsvassdraget har en samlet lengde på 12,1 kilometer, og består foruten Veslelva av fire mindre innsjøer knyttet sammen med korte elver. Alle fire innsjøene er oppdemmet og regulert for vannforsyningen til Bærum kommune.

Referanser 

Elver i Bærum
Sandviksvassdraget